**Предмет**: Одговор понуђачу на питањe у вези са припремањем понуде

У поступку јавне набавке ЈН бр. 1/2017 (предмет јавне набавке су радови на адаптацији Научног клуба Београд у Улици Краља Петра бр. 46 у Београду), као заинтересовано лице, дана 01.03.2017. године, заинтересованo лицe је тражило појашњења и додатне информације у вези са припремањем понуде.

Сходно члану 63. став 3. Закона о јавним набавкама, достављане су тражене информације и појашњења.

 **Питање**: У вези са Тачком 4., обавезни услови за учешће у поступку јавне набавке – молимо за информацију: Наше предузеће поседује потврду да смо квалификовани понуђачи за учешће у јавним набавкама. Као доказ ћемо доставити решење о упису у Регистар понуђача код АПР-а. Љубазно молим за потврду да ће ово бити валидан документ за Вас, те да не морамо поново достављати доказе из Тачке 4, став 4.1.?

 **Одговор**: Конкурсном документацијом (тачка 4.5., на страни 10) је предвиђено да понуђачи као доказ о испуњености обавезних услова за учешће у поступку јавне набавке, достављају потписане изјаве о испуњености услова из члана 75. став 1. тачке 1) до 4) Закона, на обрасцу 10, који је такође део конкурсне документације.

За Комисију за јавну набавку

Слободан Јевтић